**Dopravný podnik Bratislava, akciová spoločnosť**

ako Kupujúci

a

[**doplniť**]

ako Predávajúci

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**KÚPNA ZMLUVA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2022

TÁTO KÚPNA ZMLUVA (ďalej len „**Zmluva**“) je uzatvorená nižšie uvedeného dňa medzi:

1. **Dopravný podnik Bratislava, akciová spoločnosť**, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Okresného súdu Bratislava I, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a.s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: Ing. Martin Rybanský, predseda predstavenstva a Ing. Michal Halomi, člen predstavenstva – CIO, kontaktná osoba pre technické veci: Milan Šimkovič, telefón: + 421 (0)2 5950 2136, +421 905 929 728, Patrik Roštáš, telefón: + 421 (0)2 5950 2124, +421 918 855 673, e-mail: rostas.patrik@dpb.sk e-mail: simkovic.milan@dpb.sk, kontaktná osoba pre zmluvné veci: Mgr. Andrea Jarabicová, telefón: +421 (0)2 5950 1585, e-mail: jarabicova.andrea@dpb.sk (ďalej len „**Kupujúci**”) na jednej strane; a
2. [**doplniť**], spoločnosť založená a existujúca podľa práva [doplniť], so sídlom [doplniť], IČO: [doplniť], zapísaná v Obchodnom registri Okresného súdu [doplniť], oddiel: [doplniť], vložka číslo: [doplniť], DIČ: [doplniť], IČ DPH: [doplniť], bankové spojenie: [doplniť], číslo účtu: [doplniť], IBAN: [doplniť], BIC (SWIFT): [doplniť], štatutárny orgán: [doplniť], kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť] (ďalej len „**Predávajúci**”) na druhej strane.

**Vzhľadom k tomu, že:**

1. Kupujúci má záujem o kúpu a montáž brán vo vozovni Jurajov dvor a záručné prehliadky, za účelom čoho realizoval zákazku označenú interným číslom CP 4/2022 v zmysle internej smernice č. ER 97/2017 o obstarávaní v podmienkach DPB, a.s. na predmet zákazky „**Jurajov dvor – Ústredné Dielne Autobusov - výmena brán**“;
2. Predávajúci je úspešným uchádzačom realizovanej zákazky označenej interným číslom CP 4/2022 na predmet zákazky „**Jurajov dvor – Ústredné Dielne Autobusov – výmena brán**“; a
3. Zmluvné strany majú záujem upraviť si vzájomné práva a povinnosti súvisiace s kúpou a montážou Tovaru;

**DOHODLO SA nasledovné:**

1. **Definície a interpretácia zmluvných ustanovení**
	1. Pokiaľ nebude ďalej uvedené inak, potom budú mať výrazy použité v Zmluve s veľkými začiatočnými písmenami nasledovný význam:
2. **Tovar** znamená rolovacie brány spolu s montážou, profylaktickou servisnou prehliadkou demontáže pôvodných brán vrátane likvidácie, ako aj vypracovanie príslušných správ, bližšia špecifikácia je uvedená v Prílohe 1 Zmluvy **–** *Špecifikácia tovaru a jednotková cena*;
3. **Kúpna cena** znamená cena za Tovar dodaný na základe objednávky podľa článku 2 bod 2.2 Zmluvy a fakturovaná podľa článku 4 Zmluvy na základe jednotkovej ceny podľa Prílohy 1 Zmluvy;
4. **Miesto plnenia** znamená vozovňa Jurajov dvor v Bratislave;
5. **Pracovný deň** znamená deň, ktorý nie je sobotou, nedeľou ani dňom pracovného pokoja ani dňom pracovného voľna v Slovenskej republike;
6. **Obchodný zákonník** znamená zákon č. 513/1991 Zb. Obchodný zákonník v znení neskorších predpisov;
7. **Občiansky zákonník** znamená zákona č. 40/1964 Zb. Občiansky zákonník v znení neskorších predpisov;
8. **Register partnerov verejného sektora** znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod, pričom jeho správcom a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese <https://rpvs.gov.sk/rpvs/>; a
9. **Zmluvná strana** znamená Predávajúci a/alebo Kupujúci.
	1. Okrem definovaných pojmov uvedených v článku 1 bode 1.1 Zmluvy, ak je inde v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.
	2. V Zmluve, ak z kontextu nevyplýva iný zámer,
		1. každý odkaz na Zmluvnú stranu zahŕňa aj jej právnych nástupcov ako aj postupníkov a nadobúdateľov práv alebo záväzkov, vyplývajúcich zo Zmluvy;
		2. každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;
		3. prílohy Zmluvy predstavujú jej neoddeliteľné súčasti a správny výklad ustanovení Zmluvy je možný len s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie a pri výklade Zmluvy sa nepoužijú;
		4. každý odkaz na „článok“ alebo „prílohu“ znamená odkaz na príslušný článok alebo prílohu Zmluvy; a
		5. výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak.
10. **PREDMET ZMLUVY**
11. Predmetom Zmluvy je záväzok:
12. Predávajúceho odovzdať Kupujúcemu Tovar a namontovať Tovar v Mieste plnenia a previesť vlastnícke právo k Tovaru na Kupujúceho a poskytovať Kupujúcemu operatívne opravy a záručné prehliadky podľa článku 5 bod 5.3 a 5.4 Zmluvy; a
13. Kupujúceho prevziať namontovaný Tovar od Predávajúceho a zaplatiť Predávajúcemu za Tovar Kúpnu cenu;

a to za podmienok stanovených Zmluvou.

1. Kúpa Tovaru bude počas účinnosti Zmluvy zabezpečená na základe 1 (jednej) písomnej objednávky Kupujúceho. Objednávka bude obsahovať presnú špecifikáciu požadovaného Tovaru, počet kusov Tovaru a termín jeho dodania. Objednávka bude písomná. Objednávku môže Kupujúci zaslať poštou alebo elektronickou poštou na emailovú adresu kontaktnej osoby pre technické veci Predávajúceho uvedenej v záhlaví Zmluvy. Doručením objednávky Predávajúcemu sa objednávka považuje za potvrdenú Predávajúcim.
2. **DODANIE A PREVZATIE TOVARU, NADOBUDNUTIE VLASTNÍCKEHO PRÁVA**
3. Predávajúci sa zaväzuje, že v nasledujúcom poradí:
4. dodá Tovar Kupujúcemu do príslušného Miesta plnenia;
5. demontuje doterajšie brány nachádzajúcu sa v Mieste plnenia a zabezpečí ich ekologickú likvidáciu;
6. zabezpečí montáž Tovaru v Mieste plnenia; a
7. vypracuje a odovzdá príslušné správy bližšie špecifikované v Prílohe 1 Zmluvy,

a to jednorazovo najneskôr **do 100 (jednosto) dní** odo dňa potvrdenia objednávky podľa článku 2 bodu 2.2 Zmluvy, pokiaľ sa Zmluvné strany nedohodnú inak. Predávajúci sa zaväzuje dodať Tovar v množstve, akosti, vyhotovení a za Kúpnu cenu, ktorú určuje Zmluva a objednávka podľa článku 2 bodu 2.2 Zmluvy.

1. Predávajúci sa zaväzuje zabezpečiť sám alebo prostredníctvom oprávnenej tretej osoby odvoz a likvidáciu odpadu v súlade so zákonom č. 79/2015 Z. z. o odpadoch a o zmene a doplnení niektorých zákonov v znení neskorších predpisov, vzniknutý v súvislosti s demontážou brán a montážou Tovaru.
2. Kupujúci sa zaväzuje, že odoberie Tovar od Predávajúceho v Pracovných dňoch v čase od 7:00 do 13:30 hod., pričom čas dodávky Tovaru si Zmluvné strany vopred dohodnú. Mimo vyššie uvedeného času môže Predávajúci dodať Tovar len s výslovným súhlasom Kupujúceho.
3. Predávajúci je povinný odovzdať Kupujúcemu spolu s Tovarom aj doklady potrebné na prevzatie, a to najmä:
4. kópiu objednávky;
5. záručný list;
6. dodací list;
7. revízne správy;
8. správu o prvej odbornej prehliadke a prvej odbornej skúške zdvíhacieho zariadenia – brány; a
9. kompletnú technickú dokumentáciu.

1. Kupujúci je povinný prezrieť dodaný Tovar pri jeho prevzatí. Ak počas prehliadky dodaného Tovaru budú zistené podstatné vady dodaného Tovaru, Kupujúci si vyhradzuje právo odmietnuť prevzatie Tovaru. Tovar má podstatné vady, ak :
2. vady bránia bežnému, alebo zmluvne dohodnutému užívaniu Tovaru; a/alebo
3. Predávajúci nedodrží dohodntutú Kúpnu cenu, akosť, kvalitu alebo množstvo Tovaru špecifikovaného objednávkou alebo Zmluvou; a/alebo
4. sa ktorékoľvek z vyhlásení Predávajúceho uvedené v článku 6 bode 6.1 a/alebo 6.2 Zmluvy ukáže ako nepravdivé alebo zavádzajúce.
5. V prípade, ak Kupujúci pri prezeraní Tovaru podľa tohto článku bod 3.5 Zmluvy zistí, že viac ako 50 % dodaného Tovaru má zjavné podstatné vady, Kupujúci môže odmietnuť prevzatie celej dodávky Tovaru.
6. Predávajúci je povinný podstatné vady Tovaru podľa tohto článku bod 3.5 Zmluvy odstrániť do 3 (troch) Pracovných dní odo dňa, kedy si Kupujúci uplatnil právo odmietnuť prevzatie Tovaru, a po ich odstránení vyzvať bezodkladne Kupujúceho na prevzatie Tovaru bez vád s uvedením dátumu prehliadky Tovaru a jeho odovzdania a prevzatia, pričom prevzatie Tovaru sa uskutoční najneskôr 5 (piatich) Pracovných dní odo dňa, kedy si Kupujúci uplatnil právo odmietnuť prevzatie Tovaru podľa tohto článku bodu 3.5 alebo bod 3.6 Zmluvy. V prípade, ak Predávajúci vady Tovaru podľa predchádzajúcej vety neodstráni, Kupujúci má nárok uplatňovať si primeranú zľavu z Kúpnej ceny.
7. Vlastnícke právo k Tovaru prechádza na Kupujúceho okamihom riadneho prevzatia Tovaru Kupujúcim podľa tohot článku bodu 3.10 Zmluvy, ak nedošlo zo strany Kupujúceho k odmietnutiu prevzatia Tovaru v zmysle tohto článku bodu 3.5 alebo bod 3.6 Zmluvy.
8. V prípade odmietnutia prevzatia Tovaru zo strany Kupujúceho podľa tohto článku bod 3.5 a/alebo bodu 3.6 Zmluvy zostáva Tovar vo vlastníctve Predávajúceho až do doby, kým Predávajúci neodstráni prekážku, ktorá bráni Kupujúcemu riadne prevziať Tovar.
9. Zmluvné strany sú povinné o riadnom odovzdaní a prevzatí Tovaru bez výhrad spísať Preberací protokol. Preberací protokol podpíšu oprávnené osoby Zmluvných strán.
10. **KÚPNA CENA A PLATOBNÉ PODMIENKY**
11. Kupujúci je povinný zaplatiť Predávajúcemu za Tovar Kúpnu cenu.
12. Kúpna cena je stanovená v súlade so zákonom č. 18/1996 Z. z. o cenách v znení neskorších predpisov, je konečná, bez možnosti doúčtovania ďalších nákladov, pričom zahŕňa aj náklady na balenie a dopravu vrátane likvidácie odpadu. Pri DPH sa bude postupovať podľa osobitných predpisov.
13. Právo na zaplatenie Kúpnej ceny (okrem položky - profylaktických záručná prehliadka) vzniká Predávajúcemu riadnym dodaním Tovaru podľa článku 3 bod 3.10 Zmluvy a na základe objednávky Kupujúceho podľa článku 2 bod 2.2 Zmluvy. Predávajúci je oprávnený na základe Preberacieho protokolu vystaviť Kupujúcemu faktúru na Kúpnu cenu za dodaný Tovar, ktorú Predávajúci spolu s kópiou objednávky a Preberacím protokolom doručí Kupujúcemu. V prípade profylaktickej záručnej prehliadky podľa článku 5 bod 5.4 Zmluvy je Predávajúci oprávnený na základe príslušnej kópie dokladu o vykonaní profylaktickej prehliadky vystaviť Kupujúcemu faktúru na Kúpnu cenu uvedenú pre položku profylaktická záručná prehliadka uvedenú v Prílohe 1 Zmluvy a doručiť ju Kupujúcemu.
14. Faktúra musí obsahovať všetky náležitosti daňového a účtovného dokladu podľa § 10 zákona č. 431/2002 Z. z. o účtovníctve v znení neskorších predpisov, náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov a evidenčné číslo Zmluvy, pod ktorou je Zmluva evidovaná u Kupujúceho a k faktúre bude pripojená príslušná objednávka a Preberací protokol alebo kópia dokladu o vykonaní profylaktickej prehliadky. V prípade, ak faktúra nebude spĺňať tieto náležitosti, je Kupujúci oprávnený vrátiť Predávajúcemu faktúru na dopracovanie, resp. opravu. Taktiež v prípade, ak výška fakturovanej sumy nebude zodpovedať podkladom Kupujúceho, je Kupujúci oprávnený vrátiť faktúru Predávajúcemu na prepracovanie. Nová lehota splatnosti faktúry začína plynúť okamihom doručenia opravenej faktúry Kupujúcemu.
15. Kúpna cena je splatná do **60 (šesťdesiat) dní** odo dňa doručenia faktúry. Ak deň splatnosti Kúpnej ceny pripadne na sobotu, nedeľu alebo sviatok, splatnosť takejto sa posúva na najbližší nasledujúci Pracovný deň.
16. Kúpna cena sa považuje za zaplatenú dňom odpísania fakturovanej sumy vo výške Kúpnej ceny z účtu Kupujúceho na účet Predávajúceho uvedený v záhlaví Zmluvy.
17. **ZODPOVEDNOSŤ ZA VADY TOVARU, ZÁRUKA ZA AKOSŤ REKLAMÁCIE**
18. Predávajúci preberá záruku za to, že Tovar má v dobe jeho odovzdania Kupujúcemu zmluvne dohodnuté vlastnosti, že zodpovedá technickým normám a predpisom, a že nemá také vady, ktoré by bránili jeho využitiu na bežný, alebo zmluvne dohodnutý účel. Predávajúci taktiež preberá záruku za to, že Tovar počas záručnej lehoty bude mať vlastnosti stanovené Zmluvou, technickými parametrami a právnymi normami, a nebude mať také vady, ktoré by bránili jeho využitiu na bežný, alebo zmluvne dohodnutý účel.
19. Záručná doba na Tovar začína plynúť odo dňa riadneho odovzdania a prevzatia Tovaru podľa článku 3 bod 3.10 Zmluvy. Záručná doba poskytnutá Predávajúcim **je** **24 (dvadsaťštyri) mesiacov**. Zmluvné strany sa dohodli, že záručná doba neplynie po dobu, po ktorú Kupujúci nemôže užívať Tovar pre jeho vady, za ktoré zodpovedá Predávajúci.
20. Predávajúci sa zaväzuje počas trvania záručnej doby zabezpečiť operatívne opravy a odstraňovanie porúch Tovaru najneskôr **do 48 (štyridsaťosem) hodín** od nahlásenia poruchy na Tovare, pričom odstránenie poruchy uhrádza Predávajúci. Kupujúci nahlási poruchu elektronickou poštou na emailovú adresu oprávnenej osoby za technické veci Predávajúceho uvedenú v záhlaví Zmluvy.
21. Predávajúci sa zaväzuje počas trvania záručnej doby vykonávať profylaktické záručné prehliadky ku každej dodanej a namontovanej bráne, a to každých 6 (šesť) mesiacov odo dňa podpísania Preberacieho protokolu. Predávajúci vystaví Kupujúcemu doklad o vykonaní profylaktickej záručnej prehliadky do dvoch pracovných dní od vykonania predmetnej prehliadky.
22. Predávajúci preberá záruku za akosť Tovaru podľa § 429 a nasl. Obchodného zákonníka a zodpovedá za vady Tovaru podľa § 422 a nasl. Obchodného zákonníka.
23. Nebezpečenstvo škody na Tovare prechádza na Kupujúceho riadnym prevzatím Tovaru bez výhrad podľa článku 3 bod 3.10 Zmluvy.
24. Reklamáciu a jej špecifikáciu uplatní Kupujúci u Predávajúceho ihneď po zistení, že dodaný Tovar vykazuje vady nekvality, a to písomnou formou v zmysle článku 8 Zmluvy, na tlačive označenom ako „Oznámenie o reklamácii“.
25. Prípadné reklamácie skrytých vád alebo vád zistených až pri používaní Tovaru je Kupujúci povinný uplatniť u Predávajúceho reklamačným listom (na tlačive označenom ako „Oznámenie o reklamácii“) alebo elektronickou poštou bezodkladne od ich zistenia, najneskôr do konca záručnej doby. Reklamácia uplatnená elektronickou poštou musí byť následne doložená písomným originálom zaslaným po uplatnení si reklamácie elektronickou poštou na adresu Predávajúceho uvedenej v záhlaví Zmluvy alebo na inú písomne oznámenú adresu, v ktorej Kupujúci uvedie číslo faktúry, resp. dodacieho listu a dôvod reklamácie.
26. Reklamáciu posúdia spoločne zástupcovia Zmluvných strán, pričom Predávajúci najneskôr do 2 (dvoch) Pracovných dní od uplatnenia reklamácie vydá písomné stanovisko o spôsobe vybavenia reklamácie. Ak sa Predávajúci v tejto lehote nevyjadrí, Kupujúci bude považovať reklamáciu za uznanú.
27. V prípade uznanej reklamácie sa Predávajúci zaväzuje vadné plnenie vysporiadať na vlastné náklady, a to najneskôr:
28. do 10 (desiatich) dní od uznania reklamácie, pokiaľ má Predávajúci náhradný diel na sklade; alebo
29. do 42 (štyridsaťdva) dní od uznania reklamácie, pokiaľ Predávajúci daným náhradným dielom nedisponuje a musí ho objednať.
30. V prípade sporu o zodpovednosť za vadu sa Predávajúci zaväzuje vadné plnenie vysporiadať na vlastné náklady v lehote podľa tohto článku bodu 5.10 Zmluvy. Úhradu nákladov spojených s odstránením vady bude následne znášať Zmluvná strana, ktorá bude neúspešná v spore o určenie zodpovednosti za vadu.
31. **VYHLÁSENIA A ZÁRUKY**
32. Predávajúci vyhlasuje a ubezpečuje Kupujúceho, že ku dňu podpisu Zmluvy Predávajúcim:

1. osoba konajúca za Predávajúceho je v plnom rozsahu oprávnená dojednať, uzavrieť a podpísať Zmluvu a vykonávať práva a povinnosti v nej upravené;
2. je spoločnosťou riadne založenou a existujúcou podľa právneho poriadku [doplniť], neexistuje žiaden dôvod neplatnosti spoločnosti, má všetky potrebné právomoci a oprávnenia na dodanie Tovaru, a riadne plní všetky povinnosti, porušenie ktorých by mohlo viesť k jeho zrušeniu;
3. uzatvorenie alebo plnenie Zmluvy Predávajúcim nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek veriteľovi, pričom v tejto súvislosti nie je najmä odporovateľným právnym úkonom;
4. nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu resp. voči jeho majetku, vrátane Tovaru súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu; a
5. je zapísaný v Registri partnerov verejného sektora, pokiaľ sa na neho takáto povinnosť vzťahuje.
6. Predávajúci vyhlasuje a ubezpečuje Kupujúceho, že ku dňu odovzdania Tovaru Kupujúcemu:
7. bude výlučným vlastníkom Tovaru;
8. Tovar nebude zaťažený žiadnym záložným, zádržným ani predkupným právom;
9. neuzatvorí žiadnu zmluvu alebo dohodu a ani nedá návrh na uzavretie takej zmluvy alebo dohody, na základe ktorej by mohlo tretej osobe vzniknúť vo vzťahu k Tovaru akékoľvek právo tretej osoby;
10. Tovar nebude predmetom žiadnej uzatvorenej nájomnej, kúpnej, resp. inej zmluvy, na základe ktorej akejkoľvek tretej osobe vznikne, resp. môže vzniknúť vlastnícke právo k Tovaru, resp. akékoľvek iné právo, na základe ktorého tretia osoba môž,e resp. bude môcť Tovar držať, užívať alebo s ním akýmkoľvek spôsobom nakladať a ani nebude predmetom žiadnej zmluvy o budúcej zmluve, na základe ktorej by tretej osobe vzniklo právo uzatvoriť takú zmluvu;
11. Tovar bude nový, funkčný, nepoužívaný a nepoškodený a bude sa nachádzať v stave umožňujúcom jeho užívanie na obvyklý účel;
12. Tovar nebude postihnutý exekúciou alebo predmetom uspokojenia záložného práva predajom zálohu na dražbe podľa zákona o dobrovoľných dražbách;
13. k Tovaru nebudú uplatnené žiadne určovacie žaloby, ktoré by mohli obmedziť alebo zmariť výkon vlastníckeho práva Kupujúceho;
14. nebudú existovať právne a faktické prekážky, ktoré by znemožňovali užívanie Tovaru;
15. oboznámi Kupujúceho so všetkými právnymi vzťahmi týkajúcimi sa Tovaru a všetky tieto vzťahy budú pravdivé;
16. nebude mať žiadne vady Tovaru, na ktoré by mal Kupujúceho osobitne upozorniť; a
17. odovzdá Kupujúcemu spolu s Tovarom všetky doklady vzťahujúce sa k Tovaru.

1. Predávajúci berie na vedomie, že ak by Kupujúci mal v čase podpisovania Zmluvy vedomosť o tom, že ktorékoľvek z vyhlásení Predávajúceho uvedené v tomto článku, v bode 6.1 alebo 6.2 Zmluvy je nepravdivé, Zmluvu by neuzatvoril, nakoľko uvedené vyhlásenia Kupujúci považuje za vlastnosti Tovaru, ktoré si vymienil.
2. Pokiaľ sa preukáže, že ktorékoľvek z vyhlásení Predávajúceho uvedených v tomto článku bode 6.1 a bode 6.2 Zmluvy nebolo v čase uzatvorenia Zmluvy pravdivým, alebo v čase nasledujúcom po uzatvorení Zmluvy prestalo byť pravdivým v dôsledku konania Predávajúceho, zaväzuje sa Predávajúci nahradiť škodu, ktorá vznikne Kupujúcemu v dôsledku skutočností, ktoré sú obsahom tohto vyhlásenia.
3. Kupujúci vyhlasuje a ubezpečuje Predávajúceho, že ku dňu podpisu Zmluvy Kupujúcim:
4. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy;
5. osoby konajúce za Kupujúceho sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a
6. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia ku kúpe Tovaru, a riadne plní všetky povinnosti, porušenie ktorých by mohlo viesť k jeho zrušeniu.
7. **SANKCIE**
8. V prípade, ak je Predávajúci v omeškaní s termínom plnenia podľa článku 3 bod 3.1 Zmluvy alebo podľa článku 5 bod 5.3 Zmluvy alebo bodu 5.4 Zmluvy, Kupujúci je oprávnený požadovať od Predávajúceho zaplatenie zmluvnej pokuty vo výške 150 EUR (slovom: jednostopäťdesiat eur) za každý začatý deň omeškania.
9. V prípade, ak sa Predávajúci dostane do omeškania so splnením svojej povinnosti odstrániť vady Tovaru podľa článku 5 bod 5.10 Zmluvy, Kupujúci je oprávnený požadovať od Predávajúceho zaplatenie zmluvnej pokuty vo výške 150 EUR (slovom: jednostopäťdesiat eur) za každý začatý deň omeškania.
10. V prípade omeškania Kupujúceho so zaplatením faktúry je Predávajúci oprávnený požadovať od Kupujúceho uhradenie úrokov z omeškania vo výške 0,022 % z dlžnej čiastky za každý deň omeškania.
11. V prípade, ak k odstúpeniu od Zmluvy dôjde z dôvodu, že Predávajúci nie je schopný dodať Tovar špecifikovaný v Prílohe 1 Zmluvy v požadovanej kvalite, v požadovanom množstve a/alebo za Kúpnu cenu, ktorú ponúkol, Kupujúci má právo požadovať od Predávajúceho zmluvnú pokutu vo výške 35 % z celkovej Kúpnej ceny uvedenej v Prílohe 1 Zmluvy.
12. Povinnosť, splnenie ktorej bolo zaistené zmluvnou pokutou, je Zmluvná strana povinná plniť i po zaplatení zmluvnej pokuty. Zaplatením zmluvnej pokuty v zmysle tohto článku Zmluvy nezaniká právo na náhradu vzniknutej škody.
13. Zmluvné strany považujú takéto určenie zmluvnej pokuty za primerané a dostatočne určité. Zmluvnú pokutu sa Predávajúci zaväzuje uhradiť, najneskôr do 10 (desiatich) Pracovných dní odo dňa doručenia výzvy na zaplatenie zmluvnej pokuty.
14. Zmluvná strana zodpovedá za škodu, ktorú spôsobí druhej Zmluvnej strane porušením svojej povinnosti z tohto záväzkového vzťahu, a je povinná ju nahradiť, ibaže preukáže, že porušenie povinnosti bolo spôsobené okolnosťami vylučujúcimi zodpovednosť. V prípade vzniku škody a pri jej náhrade budú Zmluvné strany postupovať podľa § 373 a nasl. Obchodného zákonníka.
15. **KOMUNIKÁCIA**
	1. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
	2. Zmluvné strany sa dohodli, že akékoľvek oznámenie alebo iná formálna korešpondencia sa budú pre účely Zmluvy považovať za doručené:
16. v deň doručenia zásielky, ak bola zásielka doručená osobne alebo kuriérskou službou; alebo
17. v 5. (slovom: piaty) Pracovný deň nasledujúci po dni podania zásielky na pošte, ak bola zásielka poslaná doporučenou poštou alebo v deň doručenia zásielky, podľa toho, čo nastane skôr; alebo
18. v deň potvrdeného doručenia e-mailu, ak bol tento e-mail doručený do 15.00 hod v ktorýkoľvek Pracovný deň a v ostatných prípadoch v Pracovný deň nasledujúci po dni doručenia e-mailu, avšak s výnimkou prípadov, v ktorých bude adresátovi e-mailu doručený príslušný e-mail v čase, kedy bude mať tento adresát nastavenú automatickú odpoveď týkajúcu sa jeho neprítomnosti.
	1. Zmeny identifikačných údajov uvedených v Zmluve sú si Zmluvné strany povinné oznámiť do 5 (piatich) Pracovných dní od realizácie týchto zmien.
19. **TRVANIE A ZÁNIK ZMLUVY**

Zmluva sa uzatvára na dobu určitú, a to do okamihu splnenia všetkých zmluvných záväzkov, ktoré Zmluvným stranám vyplývajú zo Zmluvy.

Zmluva môže byť ukončená aj skôr ako je uvedené v bode 9.1 tohto článku Zmluvy, a to jednostranným odstúpením od Zmluvy, výpoveďou alebo písomnou dohodou Zmluvných strán.

Odstúpiť od Zmluvy môžu pri podstatnom porušení zmluvného záväzku a v ostatných prípadoch uvedených v Zmluve alebo v zákone.

Za podstatné porušenie Zmluvy Kupujúci považuje prípady, ak:

1. Predávajúci nedodrží dodaciu lehotu podľa článku 3 bod 3.1 Zmluvy alebo lehotu plnenia podľa článku 5 bod 5.3 Zmluvy alebo bodu 5.4 Zmluvy;
2. Predávajúci nedodrží Kúpnu cenu uvedenú v Prílohe 1 Zmluvy;
3. dodaný Tovar nebude zodpovedať akosti, kvalite, množstve alebo vlastnostiam dohodnutým v Zmluve a/alebo objednávke, a ak Predávajúci nezjedná nápravu ani po výzve Kupujúceho, v ktorej Kupujúci poskytne dodatočnú primeranú lehotu k náprave a/alebo určené opatrenia k náprave;
4. Predávajúci opakovane nevybaví reklamácie v lehote dohodnutej v článku 5 bod 5.10 Zmluvy, a ak Predávajúci nezjedná nápravu ani po výzve Kupujúceho, v ktorej Kupujúceho poskytne dodatočnú primeranú lehotu k náprave a/alebo určené opatrenia k náprave;
5. sa niektoré z vyhlásení Predávajúceho podľa článku 6 bodu 6.1 a/alebo 6.2 Zmluvy ukáže ako nepravdivé.

Za podstatné porušenie Zmluvy Predávajúci považuje prípad, ak sa niektoré z vyhlásení Kupujúceho podľa článku 6 bodu 6.5 Zmluvy ukáže ako nepravdivé.

Výzvy uvedené v tomto článku musia byť písomné a doručené na adresy pre doručovanie písomností uvedené v záhlaví Zmluvy.

Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane.

Odstúpením Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa však nedotýka nároku na zaplatenie zmluvnej pokuty, nároku na náhradu škody vzniknutej porušením Zmluvy, ako aj všetkých ostatných nárokov Zmluvných strán, ktoré vzhľadom na svoju podstatu zánikom Zmluvy nezanikajú.

Zmluvu môže Kupujúci vypovedať aj bez udania dôvodu zaslaním písomnej výpovede Predávajúcemu, pričom výpovedná lehota je 1 (jeden) mesiac a začína plynúť prvým dňom mesiaca nasledujúceho po mesiaci, v ktorom bola výpoveď doručená Predávajúcemu.

Zmluva zaniká aj na základe písomnej dohody Zmluvných strán.

1. **ZÁVEREČNÉ USTANOVENIA**
2. Zmluva nadobúda účinnosť dňom nasledujúcim po dni jej zverejnenia v zmysle § 47a Občianskeho zákonníka.
3. Zmluvné strany sa dohodli, že vzťahy upravené Zmluvou, ako aj vzťahy vznikajúce zo Zmluvy sa spravujú právnym poriadkom Slovenskej republiky.
4. Zmluvné strany sa dohodli, že akýkoľvek spor vzniknutý na základe Zmluvy alebo v súvislosti so Zmluvou, vrátane otázok platnosti, účinnosti alebo výkladu Zmluvy bude rozhodnutý príslušným súdom v Slovenskej republike.
5. Práva a povinnosti zo Zmluvy prechádzajú na právnych nástupcov Zmluvných strán. Predávajúci môže svoje pohľadávky voči Kupujúcemu vyplývajúce zo Zmluvy postúpiť len s predchádzajúcim písomným súhlasom Kupujúceho.
6. Zmluvné strany sa dohodli, v rozsahu v akom to právne predpisy pripúšťajú, že vylučujú právo Predávajúceho započítať bez súhlasu Kupujúceho akúkoľvek svoju pohľadávku voči Kupujúcemu oproti akejkoľvek pohľadávke Kupujúceho voči Predávajúcemu.
7. Zmluvné strany sa dohodli, že Kupujúci môže kedykoľvek započítať pohľadávku, ktorú má voči Predávajúcemu proti akejkoľvek pohľadávke (bez ohľadu na to, či je v čase započítania splatná alebo nie), ktorú má Predávajúci voči Kupujúcemu. Ak sú započítavané pohľadávky denominované v rôznych menách, Kupujúci je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.
8. Zmluvu možno meniť, dopĺňať ju, alebo ju zrušiť len písomne, a to formou očíslovaných dodatkov podpísaných Zmluvnými stranami.
9. V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vymáhateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevymáhateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.
10. Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne, občianskym nepokojom, nedostatku surovín na trhu, sabotáži, štrajku, alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné. Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.
11. Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.
12. Zmluva je vyhotovená v 3 (troch) rovnopisoch, s tým, že všetky rovnopisy majú platnosť originálu, pričom Kupujúci dostane 2 (dva) jej rovnopisy a Predávajúci dostane 1 (jeden) jej rovnopis.

Prílohy: Príloha 1: *Špecifikácia tovaru a jednotková cena*

**PRÍLOHA 1**

 **ŠPECIFIKÁCIA TOVARU A JEDNOTKOVÉ CENY**

* **Rolovacia brána**
* rozmery brán: **brána č. 6** - 3600 x 3970 mm, **brána č. 8** - 3600 x 3970 mm, **brána č.25** - 3600 x 3870 mm;
* oceľová lamela so zateplením;
* RAL 9006 obojstranne (svetlý hliník);
* kovanie: navíjací hriadeľ na plávajúcej konzole, bez boxu;
* kovania a ostatná konštrukcia oceľová pozinkovaná bez ďalšej povrchovej úpravy;
* presklenie - nie / integrované dvere – nie;
* bočný priemyselný pohon / núdzové otváranie kľukou integrovanou na pohone;
* ovládanie - automatické impulzné, trojtlačidlom HORE-STOP-DOLE, integrovaným na riadiacej elektronike;
* bezpečnostné prvky : bezpečnostná kontaktná optolišta / bezpečnostná infrazávora s krytom / externé 3-tlačítko so zámkom – povrchová montáž, prepojovacia krabica AC DUR, zásuvka CE 400V/16A;
* oceľová montážna konštrukcia / RAL biela;
* oplechovanie konštrukcie voči stene / RAL biela;



**Vizualizácia brány**

* vypracovanie príslušných revíznych správ;
* správa o prvej odbornej prehliadke a prvej odbornej skúške zdvíhacieho zariadenia – brány;
* kompletná technická dokumentácia;
* revízna správa UTZ;
* profylaktická záručná prehliadka ( každých 6 mesiacov);
* požadovaná dĺžka záručnej doby na tovar / služby -24 mesiacov;
* zabezpečenie operatívnej opravy a odstránenie porúch v prípade poruchy brány / brán do 48 hod.;
* demontáž a ekologická likvidácia jestvujúcich brán;
* odvoz likvidácia odpadu;

|  |  |  |  |
| --- | --- | --- | --- |
| **Názov** | **Množstvo** | **Jednotková cena v EUR bez DPH** | **Celková cena v EUR bez DPH** |
| Rolovacia brána ( cena brány v popísanej špecifikácii) | 3 | [doplniť] | [doplniť] |
| Oceľová montážna konštrukcia  | 3 | [doplniť] | [doplniť] |
| Oplechovanie konštrukcie voči stene | 3 | [doplniť] | [doplniť] |
| Demontáž a ekologická likvidácia jestvujúcej brány  | 3 | [doplniť] | [doplniť] |
| Montáž novej brány | 3 | [doplniť] | [doplniť] |
| správa o prvej odbornej prehliadke a prvej odbornej skúške zdvíhacieho zariadenia | 3 | [doplniť] | [doplniť] |
| profylaktická záručná prehliadka ( každých 6 mesiacov) | 12 | [doplniť] | [doplniť] |
| Revízna správa UTZ elektrického | 9 | [doplniť] | [doplniť] |
| Dopravné náklady  | kpl | [doplniť] | [doplniť] |
| **Celková Kúpna cena:** |  |  | [**doplniť**] |

**PODPISY ZMLUVNÝCH STRÁN**

1. V Bratislave dňa \_\_\_\_\_\_\_\_\_\_\_\_\_\_
2. **Dopravný podnik Bratislava, akciová spoločnosť**
3. Meno: Ing. Martin Rybanský

Funkcia: predseda predstavenstva

1. Meno: Ing. Michal Halomi
2. Funkcia: člen predstavenstva – CIO
3. V [doplniť] dňa \_\_\_\_\_\_\_\_\_\_\_\_\_\_
4. [**doplniť**]
5. Meno: [doplniť]
6. Funkcia: [doplniť]